
Rugăm pe toţi câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRA“. 





Cetitorilor. 


Pe toți, cărora le ajunge în mani această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
menii noștri dela sate. 

Foaia apare săptămânal și o vor primi: cetitorii 
Dumineca. 


Abonamentul e pe un . . . 4 cor. 
Pe jumătate de an. . . . 2 p 
Pe trei luni . . . 1 > 


Banii să se trimită la Administrația revistei 
„Țara noastră“. Sibiiu — Nagyszeben. Asociatiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — si snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a Supune schimbării în redacție ar- 
ficolele. 

Pentru articolele bune dăm și o cuvenită răs- 
plată bănească. | 

4 
. 6 Loi 


TINETI-VA PORTUL. 


Frumos port avem noi, dragii mei, de mai frumos 
nu se poate. Mânile nevestelor noastre chindisesc pui- 
şori și bănicei, cari de cari mai mândri și mai frumoși, 
tes crătinţe înflorite si împănate de gândești că-s scrise 
nu alta și se uită lumea aminune la ele. Au nevestele 
noastre si brâne frumoase și ii mândre și năframe și 
chindeie de pus în cap pe cari le potrivesc mai frumos 
ca ori cine. 

Noi bărbaţii încă avem din mila lui Dumnezeu 
portul nostru românesc, ca şi al femeilor, moştenit din 
moși-strămoși cu opinci, cu cioareci, cu cămăși cu mâ- 
neci largi şi aduse pe sub serpar până pe aproape de 
genunchi, cu căciulă ori cu pălărie, cu cojoc ori cu zeche 
și în sfârșit cu toate celelalte, cari-l fac pe Român 
de-aşă, încât când îl vezi gândești și zici: Unu-i Ro- 
mânu pe lumea asta și pace... 

Giaba însă că vremurile astea întoarse de astăzi 
îs făcute tot pe schimonoseli și pe lucruri nouă... 

Numai ce-l vezi pe cutare, că-și strâmtează mâne- 
cile dela cămașe şi-şi pune bumbi, vezi Doamne îi 
stă mai bine şi nu si le moaie în toate cele, nătărău 
de el; ba ce-l vezi pe altul că-și înhamă niște cismoaie 
cât o zi de post, de de-abiă și le târâie după el ca un 
sas bătrân, altul apoi mai dihai decât aceștia crede că-i 

stă bine dacă se împopoţonează cu un tugui de pălărie 
nemţească în cap. Doamne apără... curată batjocură. 

Muierile apoi îs şi mai şi. Bagseama or fi mai slabe 
de înger, că le ademeneşte toată nimicura și ce-i dreptul 
le-a mai fi trăgând câte-odată de mânecă și lenea să- 
raca, că mare doamnă-i ea. 

Stanca din coastă și-a pus cipcă, cumpărată dela 
nu știu ce jidov din oraş, în loc de chindiseală, ci-că 
nu-i dă atâta lucru. Crez și eu, numai cât te-a tinea 
draga mea? Ştie doar lumea întreagă că marfă mai 
slabă ca jidovu nu vinde nime. Și-apoi nu-s mai fru- 
mosi puișorii si băniceii tăi decât împestrițeala aia de 
colori? Chiar si în viața de toate zilele jidovului îi 
place tot ce-i tulbure, asa si acolo in mirozenia aceea 
ce ţi-o vinde tie amestecă tot felul de colori; verde, 
care nici odată nu-i în chipul ierbii lăsată de D-zeu 
dragutu, vânăt, care nici pe departe nu seamănă cu se- 
ninul bolții cerului și rogi negru ca păcura că aşă-i place 
jidanului.. 

Chiva de peste ulita și-a cumpărat și ea o zdreanta 
de rochie, pentrucă, vezi, la ce să mai ţese crătinţe si 
să mai spele poalele, tot lucruri de nimic si pierdere 
de vreme. Lenea săraca, cum am zis mai adineaori. 

Astă-vară apoi am fost întrun sat pe unde nu 
mai umblasem de mult si vă spun drept m'am crucit 
nu altceva. Toate fetele erau cu coadele lăsate pe spate 
ca săsoicile, ba-şi mai acățaseră și nişte frunze numai 
ca alea 'n cosițe. Ce-o mai fi și asta Doamne? Coada 
veacului, mă gândeam. Numai mierțele săsoaicelor să 
și le mai fi așezat în cap, capoi erau curat ca nişte 
cămile. 

Dumnezeu doar de-aceea a lăsat și portul pe fata 
pământului, ca să se poată deschilini Românul de Sas, 
de Ungur si de alte naţii străine nu numai prin grai 
ci și prin înfăţişare. 

Inchipuiesteti numai, dragă cetitorule, că odată mer- 
gând pe drum ar strigà cineva după tine: «Mă Hont, 
mă, ian stai o țâră», nu ştiu zau veniti-ar la socoteală, 
ori ba. ; 

De altfel din incrucisarea aceasta a porturilor se 
mai naşte iară năcaz si un păcat ne mai pomenit de 
mare, strigător la cer: însfrăinarea de neamul tău. N'o 
să credeţi asta. Să întrebaţi însă despre Românii din 
Săcuime, cum Sau ungurit ei? O să vedeţi că mai 
întâi și-au lăsat portul după aceea au început a strigă 
la joc: i 

«Asta-i lelea chedveşa 

Nu şti fierbe leveşa.» 
adecă şi-au pocit limba, dup'aceea stricându-și limba 
din ce în ce, încetul cu încetul sau ungurit de tot, 
asa fel încât astăzi rar mai întâlneşti Român prin păr- 
tile acelea, cu care să te poți înţelege cum se cade. 

Tineti-va dar portul, dragii mei, pentru legea, pentru 
limba si neamul nostru, neam cu care altul pe sub 
soare nu se poate asemănă. E. O. 


COMUNA „VIITORUL“. 


III. Păstorul cel bun. 

După mulți ani de osândă bunul Dzeu trimite comunei 
«Viitorul» un păstor, despre care sfânta scriptură zice că... își 
pune sufletul pentru oi». Este preotul lon Peptea. Abiă de 6 ani 
în această comună, bătută până acum de Dzeu, preotul nostru 
isbuteşte să oprească poporul tocmai la marginea prăpastiei şi 
să-l îndrume la o întoarcere spre bine, care umple de bucurie 
inimile tuturor. 

Când, la venirea sa în comuna «Viitorul», tinărul preot a 
dat de atâta sărăcie, atâta ticăloşie şi atâta răutate că s'a cutre- 
murat în tot sufletul și la început, pe cum însuş spune, i-a 
venit să-și piardă orice nădejde de îndreptare a relelor. Dar, 
în sfârșit, se reculege, și nu scapă nici pe o clipă din vedere 
datorinţele de păstor ale bunului preot. Insuș dânsul ne spune: 

«Văzând atâta sărăcie, atâta răutate, atâta îndărătnicie si 
alte păcate fără număr, eram pe aci să-mi blastăm ursita si să 
iau lumea 'n cap. Dar, de câteori dam de o piedecă — si 
dam la tot pasul, — si de câteori mi-se iviau în cale greutăţi 
mari, întotdeauna îmi aduceam aminte de jertfele aduse pentru 
cei răi și nepricepuţi de Mântuitorul Christos, de apostoli si 
mucenici. Din pildele acestora luam îndemn,. curaj şi îndelungă- 
răbdare. Astfel am început si urmat lucrarea mea apostolească 
în comuna «Viitorul». 

«Mi-am zis: poporul din această comună sa lăpădat de 
obiceiurile sale bune și s'a depărtat de /egea, din care bunii şi 
străbunii lui au luat virtutea de a se mulfami cu puțin, mân- 
găierea pentru timpuri grele şi tăria de a răbda îndelung. 

«Mi-am zis mai departe: pe acest popor l-a părăsit Zaria 
credinții şi el nu mai are iubire adevărată nici cătră D-zeu nici 
cătră fratele si vecinul său. Ce se va face el fără credința, care 
curăță sufletele și fără de care șziința si bovăția sunt mijloace 
pentru săvârșirea faptelor rele? Ce se va alege de el, mai ales, 
sărac şi stricat fiind? 

«Am venit în sfârşit la încredințarea că numai prin biserică 
el va puteă ajunge la biruință. 

«Astfel am început — cum se zice — să mişe toate pie- 
trile pentru o ajungere la tanta dorită. 

«In cele dintâi săptămâni grija de căpetenie mi-a fost să 
cunosc relele de cari poporul meu sufereă şi să aduc în rând 
bun casa lui D-zeu. Relele le-am cunoscut îngrabă; dar era 
grea delăturarea lor, pentrucă se prea înrădăcinase în suflete. 

«Prin mai multe cuvântări despre Casa lui D-zeu am isbutit 
să deschid inima câtorva femei față de aceasta. Cu indrumarea 
mea și cu ajutorul soției mele, a preotesei, în scurt timp, bi- 
serica eră ca un păhar. Pretutindeni măturat, frecat și spălat. 
Toate lucrurile bine rânduite înlăuntru si curăţit și rânduit şi îm- 
prejurul bisericii. O inimă bună de femeie dela oraș a dăruit 
pentru biserică un rând de odăjdii frumoase. 

«Pentruca slujba şi toate învăţăturile să pătrundă mai în- 
grabă si mai cu putere în suflete am chemat întrajutor pe 
preoții cei mai harnici și mai cinstiți din comunele vecine. Am 
pus la cale împreună cu ei, un şir întreg de sărbări şi cuvântări 
bisericești. Pe popor l-am pregătit înainte despre ceeace are să 
se facă, așă că, în vederea unui lucru nemai pomenit în comună, 
şa înfățișat un număr destul de frumos de popor. 

«Sâmbătă la amiazi cinci frați preoţi, cu învățătorii şi 
cantorii și chiar și cu popor din comunele lor, au sosit în co- 
muna «Viitorul». Indată după sosire ne-am înțeles pe deplin 
cum avem să urmăm în săvârşirea slujbelor. Clopotele au în- 
ceput să sune şi să cheme poporul la rugăciuni și în scurt 
timp eră adunată o mulțime destul de mare. 

«Luminile se aprind, noi, preoţii ne îmbrăcăm, toţi, în odăj- 
diile cele mai îru- 
moase, fumul de 
tămâie seridicăşi 
slujba începe în 
mod vrednic și 
înălțător. Cântă- 
reţii aduși de pre- 
oți cântă împre- 
ună înălțând 
frumseța slujbei 
dumnezeiești. 
Slujba place po- 
porului. La sfârșit 
unul dintre preoți 
cuvintează des- 
pre uriciunea pă- 
catului, iar aldoi- 
lea despre spove- 
danie, cuminecă- 
tură şi pocăință, 
Pe urmă se în- 
cepe spovedania 
si toţi preoții ur- l 
meaza sa spove- 7 
dească până târ- 
ziu în noapte. 

'Dumineca dimineața slujba se începe mai de timpuriu ca 
de obiceiu şi se săvârşeşte cu multă vrednicie. Popor este mai 
număros decât la vecernie. După evanghelie unul dintre preoți 
vorbește despre credință ; la sfârșit cei spovediţi eri, se cuminecă. 

«Slujba se urmează la mormintele din jurul bisericii, fă- 
cându-se rugăciuni pentru iertarea păcatelor celor răposaţi. Ur- 
mează o cuvântare despre Nădejdea în ajutorul lui D-zeu şi 
despre nădejdea învierii morţilor, 





Tărani din vama Buzeului, 


© BCUCIuj 


396 TARA NOASTRA 


«Incepe apoi iarăş spovedania, care ţine aproape până la 
amiazi. : 

«După amiazi, la vecernie, popor mult la biserică si slujbă 
îrumoasă. Unul dintre preoţi tine o cuvântare despre Dragostea 
cătră D-zeu şi altul despre Dragostea cătră deaproapele. Ur- 
mează spovedanie. . 

«Luni, fiind sărbătoare, aproape tot satul a tras la biserică. 
Cei spovediti eri, sau cuminecat. Unul dintre preoți a vorbit 
despre datorinfele cătră biserică, altul despre datorintele pentru 
bunacrestere a copiilor. La sfârşit sa spovedit o parte a celor 
rămaşi nespovediti eri si alaltăeri, asa că abiă câțiva destrabalati 
din comună nu sau făcut partasi ai acestui obiceiu frumos cre- 
ştinesc, de a se împreună cu sfintele taine. 

«După amiazi vecernie şi predică despre Muncă și păstrare. 

«Cu acestea sărbătorile cele frumoase s'au încheiat. Ele 
însă nu au trecut înzadar, ci au fost hotăritoare pentru începerea 
unei vieţi mai vrednice în comuna «Viitorul». De aceea ele se 
repetă în fiecare an odată». 


MOȚUL ȘI FIREA LUI. 


Multe se mai vorbesc și multe se mai scriu și despre acest 
soiu de neam românese. Fost-a el și lăudat, fost-a el si hulit; 
chemat a fost si n'a venit, huiduit a fost şi s'a întors. De glumă 
şi de saga n'a fost parte de Roman să-l întreacă. Pâcălitor mai 
blăstămut nu s'a dat pe faţa pământului. Până si cel mai redus 
la găvălie îţi trânteşte câte una de rămâi uimit. Ga fiu de mof, 
vi-o spun aceasta în toată sinceritatea inimii mele. La lucrul 
câmpului, la sapă de cucuruz, la coasă, secere și prăşit de pa- 
puşoiu, de dimineaţa până seara tot în râsete si hohote o duc. 
Mai mure, ţi-e dragul să petreci in mijlocul lor; atâtea mai ştiu 
spune; atâtea glumesc, încât ifi trece ziua ca un ceas. 

Dar drăguţ e el si în cântecele lui. Colea, primăvara, vara 
şi toamna, când se inswa pe Valea Ariesului dela Vidra, Scări- 
soara şi Albac, pe drumul, ce duce dealungul Ariegului spre 
Turda, câte 20 cai cu ciubere pe spate şi moţul merge tândălind 
la coada calului şi mai strigând: „Cea la irina drumului, raga 
smeu în tine“; să-l auzi, cum doineşte de frumos. Mai ales în nopţi 
senine, te trezeşte din somn prin glasul lui cel pătrunzător, dulce 
și sonor. Aproape toţi sunt cântăreţi, căci așă-i face aerul bradului 

şi dulcea melodie a privighitoarei. E un deliciu să-i auzi pe la 
miez de noapte horind. Ei asa zic, când cântă, că: horese. 
Moțul, care cutreieră toate colţurile Ardealului, străbate in 
Ungaria pe şesurile ei întinse, până la Tisa; ba chiar până în 
Sârbia şi Croaţia. 
De multeori trece cu ciubere şi în România. 
Æ 


¥ x 

Numele de „Mo¢“ e foarte răspândit atât în graiul viu al 
poporului, ce poartă numele de „poporul românesc“, cat si în 
literatura scrisă. 

Şi nu este suflet de om cu pretenția de a fi socotit de 
„cult“, să nu tresalte la pronunţarea acestui nume. Și oare de ce? 
Un fior dulce şi scânteietor îi străbate toate arteriile vieţii, când 
se gândeşte, ce reminiscinţe sunt legate de mogul istoric. Durere! 
numai moţul istoric ne mai transplântă în regiuni sublime, căci 
moțul actual abiă mai scăpărează ici coleă: câte o mică licărire 
din duhul vremurilor trecute. 

Cu toate astea în vieaţa lui cea strâmtă şi strâmtorată este 
el tot asa de interesant şi vrednic de consideraţia neamului, ca 
şi în trecutul său istoric. 

Puţină străbatere în manifestaţiile vieţii lui, cum ea se des- 
făşură tainic şi pentru un ochiu străia mai mult nebăgată în seamă, 
te umple de uimire, măreţia şi adâncimea ce zace în sufletul acestui 
neam de oameni. 

JI. 

Oricât de mult s'ar rosti sau s'ar scrie numele „Mot“ totus 
cu oarecare amărăciune vedem, cum lumea nu e in curat cu nu- 
mirea aceasta. Mie ca unul, care m'am născut şi am crescut în 
creierii „Munţilor-Apuseni“ abiă prin gimnaziul superior, la Blaj, 
mi-a fost dat să aud şi să înţeleg, că şi eu sunt „Moj“. 

Până eram copil mic, la casa părintească, îmi aduc aminte, 
cum bunica le ziceă celor-ce veniau la târgul (buleiul) Lupşii, că 
sunt „Țopi*, dacă erau locuitori din comunele mai sus situate 
decât Câmpenii. Mai târziu, când am fost .dus la şcoala ungu- 
rească, dela Zrăscău, ştiu că ne batjocureau Ungurii cu cuvintele: 
»Molkány“. Pare, că şi acum mai aud, cum ne ziceau Săcuii: 

„Oláh more, Butybort 
Tudom apád hol lake 
Kürtös Kemenezâbe“. 

Vai, cum ne supăram, cei vro 10—12 copilasi pe vorbele 

astea, dar fiind noi puţini, nu ne puteam răsbună Se mai în- 

tâmplă câteodată, că prindeam la strâmtoare câte pe unul, atunci 
vai! de capul lui. Mi-aduc aminte, cum strâmtorat eu odată um 
scos o brişcuţă şi apărându-mă cu ea, pe unul lam serintit la 
ochi, de a rămas orb şi orb e şi azi de acel ochiu. 

Destul, că cu numirea de Mot m'am întâlnit foarte târziu 
şi de atunci mereu mi-am dat seamă să cuprind sub această nu- 
mire poporaţia acestor munţi şi vă mărturisese încă nu am 
ajuns la o hotărire definitivă. 

Voiu face o mică încercare să clarific această chestie, ina- 
inte de-a, pasi la cercetarea felului, cum trăiește Moțul şi cam 
cari ar fi însuşirile. lui caracteristice. 

II. 

Locuitorii Munţilor-Apuseni nu se numesc între sine „Moti“, 
cel puţin mie nu mi s'a dat să-i aud, poreclindu-se astfel, nici 
odată. Eu cred, că numirea le-a fost dată de străini si mai ales 
de Unguri, căci ea provine dela împletirea părului în chică, obiceiu, 
pe care astăzi il poţi întâlni numai foarte rar, ici colea la câte 
un bătrân conservativ. 

Astfel de bătrâni nu-şi tăiau părul, ci-l impleteau formând 
o chică, pe care o purtau dată peste umăr pe piept înainte. 
Când eram copil, vedeam demulteori si bărbaţi cu două chici, bo- 
gati fiind în păr. Spre deosebire de fete ei dau chicile înainte. 
Astăzi la noi în sat durere mai este numai tatăl meu, care 
odată cu capul n'a voit să-şi tundă părul, oricât am căutat să-l 
convingem, că e mai bine cu părul tuns. În tipuri vedem şi pe 
Horia, purtând chică. 

Părăsirea acestui obiceiu nu sa făcut deodată, ci pe 
rând. Mai întâiu s'a părăsit obiceiul de a se împleti părul, 
fiindcă da: prea mult de lucru. Astfel au început să-l reteze. 
Cu retezarea au tot mers înainte, pânăce tundeau tot capul, 
lăsând numai o coamă dealungul frunţii. Această transformare 
o um băgat eu de seamă, căci ea s'a îndeplinit în cele două-trei 
decenii din urmă. Astăzi se tund în toată forma. 

Interesant e a se şti şi aceea, că Moțul nu poartă barbă, 
el se rade si ce-i mai mult isi retează şi mustețele; un vechiu 
obiceiu în Munţii-Apuseni. 

Pe aici, pela oamenii din oraşe, abiă de un an-doi se 
practică de unii acest obiceiu, ce se zice a fi de origine engleză. 
Până la Englezi au trebuit să încerce inteligința săsească şi ro- 
mâneuscă să împrumute acest obiceiu, când eră mai simplu, să-l 
fi luat dela Moţi. Dr. P. Span. 

PLUGARIA FARA OGOR. 


Am arătat cu alt prilej că ogorul e piedecă a unei plugarii 
cuminte și că trebuie staruit ca el să se schimbe intrun isvor 
de câştig prețios şi trainic. 

Aceasta se poate, fáră îndoială, mai bine acolo, unde ho- 
tarul comunei e comassat si fiecare proprietar isi are pămantul 
la un loc, într'o tablă sau în două. Unde pământul e comassat 
proprietarul poate să-şi întocmească economia asa, ca să-i aducă 
câștig mult mai mare decăt acolo unde hotarul nu e comassat, 
pentrucă nu trebuie să ţină seamă decât de folosul său şi de tre- 
buinţele sale şi astfel poate să nu lase nicicând ogor sau numai 
de tot rar, la 6—8 —10 ani odată. 

Nu e asa însă unde hotarul nu e comassat. Aici nu se 
poate lucrà după dorinţă şi trebuinta, ci fiecare trebuie să tina 
seama de randul făcut lege prin un obiceiu indelungat, si tocmai 
de aceea socotit ca un lucru cu neputinţă de a fi schimbat si 
care trebuie asa să rămână pentru vecie. Si fotuş trebuie sa se 
schimbe odată. Cu cât mai ingraba cu atât mai bine. 

Stiti dvoastră ce face plugarul cu moşia impărţită in mul- 
time de sortite sau făşii de pământ? Abia implanta plugui întrun 
loc și, întorcând câteva brezde, e şi gata. Astfel pleaca la alt 
loc, unde iarăş nu are mult de lucrat şi trebuie să plece la alt 
loc sau acasă. Sdroabà mare pe om şi vite, pierdere de timp 
cu umbletul incoace şi colo, iar treabă puţină. Tot asa se 
întâmplă la coasă și mai ales la uscatul fânului, la secerat, cules 
şi cărat. Alergătură muita, treabă puţină. Aiergăturile se fac per- 
zând timpul; pierderea de timp e pierdere de lucru şi pierderea 
de lucru, pierdere de câştig. Aceste pierderi sunt foarte mari; 
mari pentru fiecare plugar, si nesămuite pentru locuitorii unei 
comune şi mai ales ai unei ţări. Tocmai de aceea plugarii trebuie 
să stăruie mereu, ca moşia să o aibă cât mai neimpărţită sau 
mai comassată peutruca astfel să o poată lucră cu folos cât 
mai mare. 

Dar şi până lu comassarea hotarului s'ar puteă gasi chip şi 
mod în multe comune de a o rupe cu ogorul sterp. 

Piedeca cea mai mare ce stă in calea acestei înnoiri folo- 
sitoare este pășunatul. Plugarilor noştri li-se pare un lucru cu 
neputinţă să se lipsească de păşunatul miriştilor, al cucuruziștilor 
şi al ogorului tot la al treilea an. Si totuş s'ar puteă şi ar trebui 
să se facă. Dacă o adunare de popor dintro comună ar hutări 
asa, nime nu s'ar pune împotriva acestei hotăriri. 

În această întâmplare fiecare plugar ar avea mână slobodă 
de a folosi cât mai bine locurile sale și a nu mai lăsă ogor. 
În locul ogoarălor sterpe s'ar puteă sămână trifoiu şi alte 
ierburi de nutreţ, cari ar fi cel puţin întreit mai folositoare, prin 
belșugul de hrană bună şi multă ce ar îmbiă pe seama vitelor. 
lată una din căile ce au să ducă pe plugar la bunăstare 
şi mulţămire,. Cercaţi si veţi vedeă că e bine! 
Săteanul. 


ROII MAESTRIȚI 


 COŞNIȚELE DE NUIELE. 


Unde se găseşte la casă un moş bătrân sau o bunică ori 
apoi altă persoană cari să privegheze și asupra roirii si să prindă 
roii, acolo e cât se poate de bine. Unde însă nu se găseşte o 
astfel de persoană e cât de rău. Pentru 2—3 stupi nu se plă- 
teşte să clocească cu săptămânile, acasă în toiul lucrului, un 
om de muncă. De aceea e bine ca stuparul să ştie face şi roi 
măestriţi. Aceşti roi se pot face numai din stupi puternici, 
adecă bogaţi în albine şi miere. Timpul cel mai potrivit este în 
Maiu şi lunie si anume dimineaţa, înainte de a plecă în câmp, 
sau apoi în vre-o duminecă ori sărbătoare, pentru a nu fi re- 
ţinuţi dela alte lucruri. Roiul măestrit se face prin alungarea al- 
binelor. lată cum: 

Se ia în cutare zi caldă, o coșniţă goală, curăţită în regulă 
şi unsă cu mătăcină, se pune cu gura în jos deasupra coşniţei, 
din care voim să alungăm albinele şi, ca să nu poată sbură, 
locul unde se ating coșniţele se leagă bine cu un ștergar. Iar 
pentruca coşniţele să stee nemişcate, e bine să fie răzimate şi 
legate de o scară pusă de-a costișul lângă un părete, lângă un 
pom sau alt lucru, 

Acum se începe baterea cu palmele a cosnifei, în care sunt 
albinele şi anume dela vârf, urmânduse astfel după scurte în- 
treruperi, dar din ce în ce mai tare înspre partea din sus a 
coșniţei. În învălmăşala aceasta albinele încep a se trage în 
coșniţa goală, adesea şi matca, rămânând din jos numai albinele, 
care n'au sburat încă pe afară și care au să acopere şi să în- 
grijească puii astupaţi, cei neastupaţi si ouăle. 

În timp de un pătrar sau o jumătate de oră acest lucru e 
gata. Spre a ne încredinţă dacă matca cu albinele au trecut în 
coșniţa goală, mai avem să facem iată ce; 

Asternem jos o faţă de masă şi luăm cosnifa, în care am 
alungat albinele, o întoarcem încetişor cu gura în sus si stropim 
albinele cu apă, apoi lovim păreţii coşniţei cu palmele, ca să 
cadă toate albinele înspre fundul coşniţei. Pe urmă smâncim 
odată de coşniţă şi albinele cad pe faţa de masă. Acum, o altă 
coşniţă, bine pregătită, se pune pe fața de masă, dar să fie puţin 
ridicată deoparte cu o bucată de lemn. 

Albinele se trag numai decât rânduri-rânduri în această 
coșniță şi in calea lor le urmăm cu cea mai mare băgare de 
seamă. Dacă vedem matca între albine, roiul măiestrit e gata. 
Dupăce albinele au întrat în coşniţă, aceasta se pune în stupină 
în locul coşniţei, din care am făcut roiul măiestrit şi unde in 
tot timpul lucrărej trebue să fie pusă o altă coșniţă goală, în 
care să se adune albinele sosite din câmp. Din această coșniţă, 
seuturate fiind jos, toate albinele sboară în coșniţa cu roiul măiestrit. 

“Îotâmplânduse să nu fi eşit şi matca cu albinele alungate, 
punem din nou coşniţa goală deasupra celei cu matca si facem 
ce am mai făcut; albinele iar le deşertăm pe faţa de masă, 
dupăce le-am stropit bine cu apă şi le urmărim, ca să vedem matca. 

Cosniţa, din care am făcut roiul măiestrit, o strămutăm aiurea. 

Pentru săvârşirea acestor lucrări stuparul trebuie să aibă 
un obrăzar anume, cu care să-şi scutească fața de înpunsături. 
Stuparul. 


MAȘINILE IN AGRICULTURA. - 


Pe la începutul veacului al XLX-iea puterea vaporului (abo- 
rului) începe a fi întrebuințată la vapoară (corăbii), se inventează 
(se descoper) locomotivele (mașinile deia câile ferate) și drumul 
de fier. Întemeietorul e Stephenson la anul 1829. Cât de mare 
folos a adus acest nou mijloc de mişcare: industriei, negoţului 
si peste tot înaintării şi civilizaţiei, putem judecă de pe uimi- 
toarea-i şi grabnica-i răspândire pe tot pământul. Vaporul a 
transformat industria, a ușurat înmiit transportul mărfurilor, a 
înlesnit în mod nemai pomenit legătura între orașe şi ţări — 
mai rămâneă acum să-și arete înrâurirea binefăcătoare şi asupra 
agriculturei. Pe zi ce merge puterile întrebuințate în agricultură 
se dovedesc neindestulitoare. Pământul pentru a rodi trebue săpat 
cât mai adânc, lucru ce nu se poate face cu plugul cel simplu 
tras de animale. Numai puterea uriașă produsă de vapor poate 
purtà pluguri uriaşe şi răsturnă brazde mari. În ţări ca America, 

pe zi ce merge, maşina cu aburi e nedeslipit tovarăş în toate 
lucrările de plugărie, cu ea se ară, se grapă, se samănă, se co- 
seşte etc. Astfel puterile animalelor şi oamenilor sunt economisite 
(eruţate) pentru alte lucrări. Cu cât s'ar intrebuinţă și la noi 
mai multe mașini, cu atât s'ar produce mai multă muncă. La 
noi — din nenorocire — mașinile agricole sunt mai puţin în- 
troduse. Cel mult le-au întrodus unii agricultori mari; cei mai 
mulţi lucrează încă destul de primitiv. În Rusia 9 din 10 părţi 
ale populației (locuitorilor) se ocupă cu agricultura, în America 
insă, unde exportul de cereale (trimiterea în alte ţări a buca- 
teior), vitelor, ş. a. e atât de mare, că numai o zecime din to- 
talul populaţiei se indeletniceşte cu agricultura.  Aceasta-i din 
cauză că în America mașinile de tot felul sunt întroduse în agri- 
cultură. De aici provine, că noi nu putem ţineă piept concurenţei 
Americei, În America de Nord cu douăzeci de ani în urmă erau 
175,000 de secerătoare, cari lucrau cât un milion si jumătate de 
lucrători, economizând astfel 100,000,000 de franci. lată ce 
zice L. Bourdeau într'o lucrare a sa: „Când plugul cu aburi, 
trăgând 4 brazde de odată, va fi inlocuit — vechiul plug tras a 
lene de 4 boi, ca pe vremea Demetrei, când aceeaş putere va fi 
întrebuințată la grapă, tăvăluce, sămănătoare, coasă, seceră, ş.a. 
numai atunci bogăția şi traiul nostru peste tot se va înbunătăți.* Şi 
nu e mirare, că o parte însemnată din criza noastră de azi se 
datoreşte modului nostru de producere agricolă, inferior altor ţări, 
fiindcă nu folosim în deajuns puterea vaporului şi maşinilor. 


N. Hamsea. 
DIN POPOR. 

Mai badita, strugur bun, Gradinita cu doi brazi 
Te-as rupe si nu mă ‘ndur. O mândruţă la doi fraţi, 
Măi bădiţă, păr galbin, Grădiniţă cu doi peri 

Gura ta-i pâhar de vin, O mândruţă la doi veri. 
Păhar de vin Ea a Cine nu ştie ce-i dorul 

De nu mă pot sătură. Poate creşte ca mohorul, 


Eu dorul l-am cunoscut 


Auzi, mândro, popa toacă. d , 
Ca mohorul nam crescut. 


leşi afară de te roagă 


La păreți, la chiotori, Badea meu, tinăr copil, 
La grădinuţa cu flori, Cu trupșor de trandafir, 
La un fir de tămiiţă Când îl văz între feciori 
Ca fetele din uliţă. Par'că-i bujor între flori. 

De-ai fi, mandro, 'nsat cu mine 
Nu te-as da pe mare bine, 
De-ai fi, mandro, 'n sat la noi 
Nu te-as da pe patru boi. 


Paraut de lângă moară 
De ce nu eşti din cerneală? 
— Ca să-mi pot cerni crătinţa 
Că m'o părăsit bădiţa. 


De marginea codrului 

Un voinic cu mândra lui, 
Numai eu pe-o căliceă 
Plâng după dragostea mea. 


Eu mă duc, mândră, azi-mâne 
Dorul meu la tin” rămâne, 
Grijeşte-mi-l, mândră, bine 
Cum te-am grijit eu pe tine; 
Şi mi-l leagă, mândră, leagă 
In corn de năframă neagră, 

Şi mi-l dă, mândră, pe apă 
Și te uită de să 'neacă; 

De-i vedea, că se opreşte 
Să-mi mai traji, puică, nădejde 
De-i vedea, că apa-l mână 
Să-ţi iei, dragă, ziua bună. 


Străinu-s, Doamne, pe lume 
De ca min” nu mai e nime, 
Numai mirla din pădure, 
Dar și ea-are un frăţior 

Pe cucuţu gălbior. 


Firicel de păpădie 

Arz-o focu cătănie, 

Cam un bădiţ ca o stea 
Si mi frică, că mi-l ia, 
Şi-am un bădiţ ca o cruce 
Și mi-i frică, că mi-l duce. 


Culese de Gk. Tulbure. 


STIRI. 


Instiimtare. Am trimis această foaie timp de 
o jumătate de an unui număr foarte mare de cetitori, 
fără ca multi din ei să fi plătit abonamentul şi fără 
să fi returnat cele 24 numere ale foii. Dreptaceea 
pe toți aceşti cetitori i-am socotit și-i socotim abonați 
şi-i rugăm să binevoiască a ne trimite abonamentul 
pe asemnatul alăturat la Nr. 20 al foii. 

Abonatii cari au plătit numai pe un pătrar sau 
o jumătate de an sunt rugați să-şi înoiască abona- 
mentul la timp trimitând suma cu care sunt în 
restauță. 

Totodată rugăm să se lipească pe dosul cuponului 
întreagă adresa sau să se scrie măcar numărul în- 
vălitoarei în care trimitem foaia şi să nise impar- 
tăşească spre îndreptare greşelile ce sar fi strecurat 
în adresă. 

Cărturărimea noastră o rugăm şi la acest loc 
să răspândească această foaie în păturile largi ale 


fărănimei noastre. 
e 


Prelegeri poporale. — In despărţământul „Mercurea“ al Aso- 
ciaţiunii s'au luat în program următoarele prelegeri: 

1. DI. R. Vraciu, Poiana, „Despre pomărit*. 2. Alexandru 
Măcelariu, Sângătin, „Despre cultura pământului pentru cereale“. 
3. Dumitru Muntiu, Reciu, „Despre vierit*. 4. Romul Pop, Går- 
bova, „Despre economia raţională“. 5. V. Greavu, Gârbova, „Cul- 
tura viței americane“. 6. Stefan Morariu, Cunţa, „Cultivarea pă- 
măntului după comassare*. 7. Pompiliu Predoviciu, „Combaterea 
beţiei“. 8. N. Creiţariu, Vingard, „Ingrijirea gunoiului şi între- 
buințarea lui“. 9. Teofil Bărbat, Spring, „Cultura fânaţelort. 
10. Barb, Doştat, „Ingrijirea vitelor“. 11. Stefan Medeşan, Gusu, 
„Despre cruţare“. 12. Ilie Pop, Ludoş, „Despre vierit“. 13. Du- 
mitru Ivan, Apoldul mare, „Despre manipularea vinurilor“. 14. Ba- 
siliu Necșa, Apoldul mare, „Cum se poartă socotelile în economie“. 
15. Nicolae Ivan, Dobârea, „Despre albinărit“. 16. Vas. Radu, 
Cărpiniş, „Despre vierit“. 17. Vasilie Dobrescu, Rod, „Rentabi- 
litatea industriei de casă“. 18. Dumitru Orăştian, Apoldul inf. „De- 
spre legumărit*. 19. Tănasă, Poiana, „Despre rentabilitatea pomări- 
tului“. 20, Nicolae Serb, Poiana, „Despre îmbrăţişarea mese- 
riilori. 22. Constantin Țintea, Jina, „Despre îmbrăţişarea nego- 
tului“. 23. Nic. VI. Stezar, Jina, „Despre cultura pomilor“. 24. Dr. 
Ghiţă Măcelariu, „Despre însoţiri*. 25. Ioan Sava, Jina, „Despre 
iesit“. 26. Directorul despărțământului, „Despre Asociaţiune“. 

Prelegerile se vor ţineă sub conducerea directorului despăr- 
țământului, carele va fixă ziua și locul ţinerei. 

S'au ţinut prelegeri poporale în Spring unde a vorbit la 
înțeles Bărbat înv. despre „Datorinţele şi drepturile civile“, și 
păr. Predovici din Vingarâ „Despre cultura nutreţului de vite“. 

(+) 

Aflăm, că în Viştea inferioară, fruntaşa comună românească 
din Ţara-Oltului, s'a înfiinţat de curând, la indemnul şi sub câr- 
muirea părintelui GA. Tulbure o Tovărăşie de conzum şi valori- 
zare, pe acţiuni. Nu putem recomandă din deajuns întemeierea 
astorfel de instituţiuni economice, chemate să sprijinească gos- 
podăria ţăranului nostru, să-i valorizeze sudoarea feţei lui şi să 
trezească intr "Ansu Spurl de solidaritate si de d nde 








Tiparul KADA athidiecezane Sibiin. 

